Pirjo Karttunen **Muistio LUONNOS**

Konserniohjausosasto / Talous- ja hallintoyksikkö 10.5.2022

**LIIKENNE- JA VIESTINTÄMINISTERIÖN ASETUS LIIKENNE- JA VIESTINTÄVIRASTON SÄHKÖISEEN VIESTINTÄÄN LIITTYVISTÄ SUORITTEISTA PERITTÄVISTÄ MAKSUISTA ANNETUN LIIKENNE- JA VIESTINTÄMINISTERIÖN ASETUKSEN MUUTTAMISESTA**

**PÄÄASIALLINEN SISÄLTÖ**

Liikenne- ja viestintäviraston sähköisen viestinnän maksuja koskevaa Liikenne- ja viestintäministeriön asetusta (1256/2021) ehdotetaan muutettavaksi. Asetuksen 5 §:ää, joissa säädetään muista omakustannusarvon mukaisista julkisoikeudellisista suoritteista perittävistä maksuista, ehdotetaan muutettavaksi siten, että maksua perittäisiin jatkossa 150 euroa käytettyä työtuntia kohden. Lisäksi ehdotetaan päivitettäväksi 4 § 3 momentin viittaus vanhentuneeseen asetukseen. Asetuksen sisältö säilyisi muilta osin muuttumattomana.

Ehdotettu maksumuutos lisäisi vuoden 2022 tuottoja noin 90 000 euroa.

Asetusmuutoksen olisi tarkoitus tulla voimaan 1 päivänä heinäkuuta 2022 ja olla voimassa vuoden 2023 loppuun.

Toimivalta:

Valtion maksuperustelaki (150/1992) 8 §.

Laki viranomaisten toiminnan julkisuudesta (621/1999) 34 §.

Laki eräiden ennakkoratkaisujen maksuperusteista (1209/2006) 2 §.

|  |  |
| --- | --- |
|  |  |
| **NYKYTILA** | |
| Valtion maksuperustelain (150/1992) mukaisia maksuja koskeva liikenne- ja viestintäministeriön asetus (1256/2021) Liikenne- ja viestintäviraston sähköisen viestinnän suoritemaksuista on annettu 23.12.2021. Asetuksen voimassaolo päättyy 31.12.2023. | |

**VALMISTELU**

Asetusluonnos on valmisteltu virkatyönä liikenne- ja viestintäministeriössä yhteistyössä Liikenne- ja viestintäviraston kanssa.

Asetusluonnos on lausuntokierroksella xx.05. – xx.06.2022. Lisäksi lausuntopyyntö on kaikille avoimesti kommentoitavana Lausuntopalvelu.fi –palvelussa. Lausuntoja saatiin xx kpl. Valtiovarainministeriö xxx…

**KESKEISET VAIKUTUKSET**

Toimenpiteeseen käytettyyn aikaan perustuva maksu muutettaisiin nykyisestä 103 eurosta 150 euroon, minkä odotetaan lisäävän maksutuottoja noin 90 000 euroa vuoden 2022 aikana ja parantavan suoritetuotannon kustannusvastaavuutta.

**ASETUKSEN SÄÄNNÖSKOHTAISET PERUSTELUT**

4 § Maksulliset muut suoritteet

Pykälässä säädetään liiketaloudellisilla perusteilla hinnoiteltavista muista sähköiseen viestintään liittyvistä suoritteista. Pykälän 3 momentin viittaus valtioneuvoston asetukseen on vanhentunut, ja se ehdotetaan päivitettäväksi viittauksella muihin sähköisen viestinnän palveluihin.

5 § Muista omakustannusarvon mukaisista julkisoikeudellisista suoritteista perittävät maksut

Pykälässä säädetään 3 §:ssä tarkoitetuista suoritteista perittävistä maksuista. Kyseiset suoritteet liittyvät mm. tietoturvatuotteiden, tietojärjestelmien sekä tietoliikennejärjestelmien tietoturvallisuuden arviointiin ja tietojärjestelmien suunnittelun neuvontapalveluun. Tietojärjestelmien hyväksyntäpalvelua tarjotaan tiettyjen valtionhallinnon organisaatioiden tietojärjestelmille sekä yritysten tietojärjestelmille ja arviointipalvelua viranomaisten tietojärjestelmille. Tietoturvaneuvonta on valtionhallinnolle sekä huoltovarmuuskriittisille toimijoille tarkoitettu palvelu.

Maksut perustuvat toimenpiteeseen käytettyyn aikaan. Nykyistä maksua, 103 euroa/tunti ehdotetaan korotettavaksi 150 euroon/tunti kustannusvastaavuussyistä. Maksu on ollut sama vuodesta 2010 lähtien, eikä se enää riitä kattamaan suoritteen tuottamisesta aiheutuvia kustannuksia. Työtuntimaksutuottoja korotus huomioiden arvioidaan kertyvän vuonna 2022 yhteensä noin 540 000 euroa, jolloin kustannusvastaavuus olisi tarkentuvan ennusteen mukaan 90 prosenttia.

**VOIMAANTULO**

Ehdotetaan, että asetusmuutos tulisi voimaan 1 päivänä heinäkuuta 2022.